Source: https://magyartudat.com/devizaugyben-szakertok-segitik-a-kuriat/
Timestamp: 2020-07-12 12:50:10
Document Index: 7649164

Matched Legal Cases: ['Kúria ', 'Kúria ', 'bíróság ', 'Kúria ', 'Kúria ', 'Kúria ']

A jövő hétfőre összehívott jogegységi tárgyalás nem a kezdete és nem is a végpontja a Kúria devizaügyekben folytatott jogértelmező, jogfejlesztő tevékenységének – ezt mondta a Magyar Nemzetnek a legfőbb ítélkező fórum elnöke. Darák Péter úgy nyilatkozott: szakértőket kért fel a hét pontból álló jogegységi indítvány elemzésére, a tárgyaláson várhatóan többjüket meghallgatják.
Az elmúlt napok közéleti vitái kapcsán a bírósági vezető kifejtette, a nyilvánosság felhívhatja az igazságszolgáltatás figyelmét bizonyos jelenségekre, de a bírót nem befolyásolhatja az ügyről való döntésben.
Darák Péter azt mondta,’ meggyőződésem szerint a devizaügyek kapcsán nemcsak a Kúria került az érdeklődés középpontjába, hanem a kormány és a legutóbbi időkben az Alkotmánybíróság is. Erre utal, hogy a híradásokban, a közbeszédben mind többet hallani például az árfolyamgát bővítéséről és egyéb elképzelésekről. Emellett nyilvánvalóvá vált, hogy a kabinet iránymutatást vár az AB-től, egyrészt a már kialakult jogi helyzet alkotmányos értelmezését kérte, másfelől azt tudakolta, hol húzódnak a tervezett kormányzati jogalkotás határai’.
A Kúria elnöke elmondta: a jogegységi tanács 36 tagú lesz, 31 kúriai bírón kívül az öt ítélőtábla kollégiumvezetője is feladatot kap. A döntéshozatalhoz kétharmados többség szükséges. Darák Péter szólt arról is, hogy a Kúria nem fog közgazdasági tanulmányt írni, de az eljárás során szakértői véleményeket kérhet, szakértőket hallgathat meg. Megkeresték a Legfőbb Ügyészséget is, ők hivatalból fogalmazzák meg álláspontjukat.
Tags: Darák Péter, devizaügy, featured, kormány, Kúria, szakértők
Előző Rácz Szabó László MPSZ elnök: Délvidéken a magyar gazdáktól el akarják venni a földeket
Következő Az Európai Bankhatóság kivizsgálja jelzáloghitelezéseknél elkövetett szabálysértéseket
1 thought on “Devizaügyben szakértők segítik a Kúriát”
igazságkereső szerint:
2013.12.14 - 15:10
Az igazságszolgáltatás figyelmét már nem kell, hogy felhívják a bankok által is megvezetett “devizahiteles”, de a devizát hírből sem látott “devizahiteles” ügyfelek, hiszen maga a Tisztelt Kúria is meggyőződhetett az elmúlt 3-4-5 év alatt arról,hogy a bankok össznépi átverést hajtottak végre “devizahitelezés” címszó alatt, mellyel az általuk forintban folyósított, de a deviza eladási árfolyamán követelt -kamatmanipulációkkal megspékelt!! – havi törlesztőrészletekkel!! Milyen szakértőkre van még szükség az eddigi, nemzetközi elismertséggel is rendelkező közgazdászok és jogászok magas szintű tudásán kívül?!